CELEX: 62012TN0068
Language: sk
Date: 2012-02-10 00:00:00
Title: Vec T-68/12: Žaloba podaná 10. februára 2012 — Hemmati/Rada

14.4.2012   
            
            
               SK
            
            
               Úradný vestník Európskej únie
            
            
               C 109/26
            
         Žaloba podaná 10. februára 2012 — Hemmati/Rada
   (Vec T-68/12)
   2012/C 109/54
   Jazyk konania: angličtina
   
      Účastníci konania
   
   
      Žalobca: Abdolnaser Hemmati (Teherán, Irán) (v zastúpení: B. Mettetal a C. Wucher-North, advokáti)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil bod 7 tabuľky A prílohy VIII nariadenia (EÚ) č. 961/2010 v znení zmien a doplnení, ako je uvedený v prílohe vykonávacieho nariadenia Rady č. 1245/2011 (1), v rozsahu, v akom sa týka žalobcu,
            
         
               —
            
            
               zrušil bod 7 tabuľky A prílohy II rozhodnutia Rady 2010/413/SZBP v znení zmien a doplnení, ako je uvedený v prílohe rozhodnutia Rady 2011/783/SZBP (2), v rozsahu, v akom sa týka žalobcu,
            
         
               —
            
            
               zrušil článok 16 ods. 2 nariadenia (EÚ) č. 961/2010, ktorý nariadenie č. 1245/2011 vykonáva, v rozsahu, v akom sa týka žalobcu,
            
         
               —
            
            
               zrušil článok 19 ods. 1 písm. b) rozhodnutia 2010/413/SZBP, ktorý dopĺňa rozhodnutie 783/2011/SZBP, v rozsahu, v akom sa týka žalobcu,
            
         
               —
            
            
               zrušil článok 20 ods. 1 písm. b) rozhodnutia 2010/413/SZBP, ktorý dopĺňa rozhodnutie 783/2011/SZBP, v rozsahu, v akom sa týka žalobcu,
            
         
               —
            
            
               zrušil list — rozhodnutie s dátumom 5. decembra 2011 a
            
         
               —
            
            
               zaviazal žalovanú na náhradu trov tohto konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod, ktorým sa uvádza, že
               
                           —
                        
                        
                           Rada porušila procesné požiadavky uviesť adekvátne odôvodnenie na podporu zaradenia žalobcu do napadnutého nariadenia č. 1245/2011 a rozhodnutia 2011/783/SZBP.
                        
                     
         
               2.
            
            
               Druhý žalobný dôvod, ktorým sa uvádza, že
               
                           —
                        
                        
                           aj keby Všeobecný súd uznal, že odôvodnenie uvedené Radou je postačujúce, Rada sa dopustila zjavne nesprávneho posúdenia skutkového stavu, keďže žalobca nie je spojený so záujmami „Daftar“ a neprispieva k financovaniu takzvaných strategických záujmov „režimu“ ani jeho údajného jadrového programu. Preto vo vzťahu k žalobcovi neboli splnené základné kritériá pre označenie podľa rozhodnutia 2010/413/SZBP, ktoré dopĺňa rozhodnutie 2011/783/SZBP, čím sa Rada dopustila zjavne nesprávneho posúdenia pri určení, či boli alebo neboli tieto kritériá splnené.
                        
                     
         
               3.
            
            
               Tretí žalobný dôvod, ktorým sa uvádza, že
               
                           —
                        
                        
                           uvedenie žalobcu porušuje jeho vlastnícke práva a zásadu proporcionality.
                        
                     
         
      (1)  Vykonávacie nariadenie Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, 2.12.2011, s. 11).
   
      (2)  Rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, 2.12.2011, s. 71).